

LATVIJAS REPUBLIKA

 **PRIEKUĻU NOVADA PAŠVALDĪBA**

Reģistrācijas Nr. 90000057511, Cēsu prospekts 5, Priekuļi, Priekuļu pagasts, Priekuļu novads, LV-4126

 www.priekuli.lv, tālr. 64107871, e-pasts: dome@priekulunovads.lv

**Lēmums**

Priekuļu novada Priekuļu pagastā

2020.gada 27.februārī Nr.120

 (protokols Nr.4, 51.p.)

**Par līdzfinansējumu grāmatas izdošanai**

Priekuļu novada dome izskata Vidzemes Tehnoloģiju un dizaina tehnikuma bibliotekāres Olitas Ansones iesniegumu (reģ.nr. 3.1-5.2/2020-940, 29.01.2020.) ar lūgumu sniegt finansiālu atbalstu grāmatas “Priekuļu Tehnikuma vienpadsmit desmitgades” izdošanai.

Iesniegumā norādīts, ka Priekuļu tehnikums atskatās uz saviem 110 gadiem. Tā ir senākā šāda tipa mācību iestāde Baltijā. 2020.gada 4.jūlijā notiks Priekuļu tehnikuma absolventa salidojums, kurš ar šādu nosaukumu būs pēdējais. Lai paliktu atmiņas par skaisto laiku, absolventi kopā ar bijušajiem un esošajiem pedagogiem un darbiniekiem veido atmiņu grāmatu.

Grāmatas maketēšanas aptuvenās izmaksas ir 800 EUR.

Likuma „Par pašvaldībām” 12.pants nosaka, ka pašvaldība attiecīgās administratīvās teritorijas iedzīvotāju interesēs var brīvprātīgi realizēt savas iniciatīvas ikvienā jautājumā, ja tas nav Saeimas, Ministru kabineta, ministriju, citu valsts pārvaldes iestāžu, tiesas vai citu pašvaldību kompetencē vai arī, ja šāda darbība nav aizliegta ar likumu, savukārt, likuma 14.panta otrās daļas 5.punkts nosaka, ka pašvaldībām ir pienākums atbilstoši apstiprinātajam pašvaldības budžetam racionāli un lietderīgi izlietot pašvaldības finanšu līdzekļus.

Ņemot vērā iepriekš minēto un pamatojoties 2020. gada 20.februāra Izglītības, kultūras un sporta komitejas (protokols Nr.2) atzinumu par lēmuma projektu un 2020. gada 24.februāra Finanšu komitejas (protokols Nr.3) atzinumu par lēmuma projektu, atklāti balsojot: PAR –14 (Elīna Stapulone, Aivars Tīdemanis, Sarmīte Orehova, Elīna Krieviņa, Aivars Kalnietis, Juris Sukaruks, Arnis Melbārdis, Jānis Ročāns, Jānis Mičulis, Baiba Karlsberga, Mārīte Raudziņa, Normunds Kažoks, Māris Baltiņš, Ināra Roce), PRET –nav, ATTURAS –nav, Priekuļu novada dome **nolemj**:

1. Sniegt finansiālu atbalstu Vidzemes Tehnoloģiju un dizaina tehnikumam grāmatas “Priekuļu Tehnikuma vienpadsmit desmitgades” izdošanai EUR 400 apmērā no līdzekļiem neparedzētiem līdzekļiem;
2. Lēmumu nosūtīt Iesniedzējai.
3. Lēmuma izpildes kontrole finanšu jautājumos Finanšu un grāmatvedības nodaļai (vadītāja I.Rumba).

*Šo lēmumu var pārsūdzēt viena mēneša laikā no tā spēkā stāšanās dienas Administratīvās rajona tiesas attiecīgajā tiesu namā pēc pieteicēja adreses (fiziska persona- pēc deklarētās dzīvesvietas vai nekustamā īpašuma atrašanās vietas, juridiska persona- pēc juridiskās adreses vietas).*

*Saskaņā ar Administratīvā procesa 70.panta pirmo un otro daļu, lēmums stājas spēkā ar brīdi, kad tas paziņots adresātam, sūtot pa pastu – septītajā dienā pēc tā nodošanas pastā.*

Domes priekšsēdētāja (paraksts) Elīna Stapulone